**УЧИ ОД ДОМА**

НАСТАВНИ СОДРЖИНИ ПО **МАКЕДОНСКИ ЈАЗИК**

**13.04. ПОНЕДЕЛНИК**

На денешниот час по Македонски јазик имаш за задача:

на страна 123 во учебникот да ја прочиташ песната ,,Птици,,;  
Читај внимателно, а потоа обиди се да одговориш на прашањата во врска со песничката ( Откриј ги чувствата );

*Непознати или помалку познати зборови:* занес – восхит, воодушевување од нешто;

копнеж – желба за нешто, посакување.

**14.04. ВТОРНИК**

Денес на часот по македонски јазик треба:

Неколкупати да гопрочиташ расказот,, Велигден ,, на страна 132 во учебникот;

По читањето, УСНО одговори ги прашањата поврзани со расказот ( самиот да се провериш колку си го разбрал расказот );

*Непознати или помалку познати зборови:* скершет – скршат;

се кершиме – се кршиме.

**15.04. СРЕДА**

На денешниот час по македонски јазик отвори го учебникот на страна 133;

**ДОЗНАЈ:** Разговарај со своите родители, баби и дедовци за велигденските обичаи во нивниот крај!

**16.04. ЧЕТВРТОК**

Денес на часот по македонски јазик вежбај читање (читај литература по сопствен избор).

НАСТАВНИ СОДРЖИНИ ПО **МАТЕМАТИКА**

**13.04. ПОНЕДЕЛНИК**

Денес на часот по математика имаш за задача да се потсетиш на 3Д формата – КВАДАР;


Отвори го учебникот на страна 107;

*Во својата тетратка запиши* : Квадарот има: 6 правоаголни ѕидови

прави агли при секое теме

спротивните ѕидови се со иста форма и големина

Потоа нацртај квадар;



Реши ја само првата задача од учебникот.


**14.04. ВТОРНИК**

И денес повторно ќе се потсетиш на 3Д форми;

Отвори го учебникот на страна 108 ,,Пирамида,,;

*Во својата тетратка запиши*: Основата на пирамидата е многуаголник. Ѕидовите на пирамидата се триаголници кои се спојуваат во една точка. Пирамидата ја именуваме според нејзината основа.

Нацртај една пирамида, по своја желба;



Реши ја само првата задача од учебникот.

**15.04. СРЕДА**

Денес самостојно одбери мрежа на некоја 3Д форма и изработи ја формата;  
Може да користиш лист од блок, лист од тетратка, картон, украсна хартија...

**Не брзај...оваа активност ќе ја доработуваш и утре!**

**16.04. ЧЕТВРТОК**

На часот по математика доврши ја 3Д формата, украси ја по сопствена желба

(можеш да црташ со фломастери, да лепиш копчиња, монистри, парчиња памук и слично).

НАСТАВНИ СОДРЖИНИ ПО **ПРИРОДНИ НАУКИ**

**13.06. ПОНЕДЕЛНИК**

На денешниот час – Природни науки ќе се запознаеш со ,,Лекарства,, - страна 106 и 107

,, УЛОГА НА ЛЕКОВИТЕ И БЕЗБЕДНА УПОТРЕБА,,

*Планчето препиши го во тетратката, а потоа прочитај го 2-3 пати:*

-Понекогаш кога сме болни или не се чувствуваме добро, потребно е да земеме **лекови.**

**Лековите ни помагаат побрзо да оздравиме, но некои од нив спречуваат да дојде до некоја болест.**

Различни видови лекови се земаат на различен начин.

Некои лекови се во вид на **таблети, прашок** кој треба да се раствори во вода, некои се во вид на **сируп** кој треба да се испие, а во болниците лекарствата обично луѓето ги примаат преку **инфузија,** за истите побрзо да дојдат во крвта и побрзо да делуваат.

Кога не се чувствиваме добро тогаш имаме некакви **СИМПТОМИ:**

температура, болки во грлото, се чувствуваме изморено, не боли главата, кашлица и сл.

Некои **болести** се предизвикани од **бактерии** а некои од **вируси.**

Кога имаме бактериска инфекција се лекуваме со **АНТИБИОТИЦИ,**  а кога е вирусна инфекција треба да се избориме со вирусот со помош на нашиот имунитет.

**Важно** е да знаеме дека лековите не смееме да ги земаме сами туку тие треба да бидат препишани од лекар и да се пијат одредено време се додека не бидеме излекувани.

**15.04. СРЕДА**

Денес на часот по природни науки, потруди се да одговориш на барањата во учебникот на страна 107 ( дополни ги речениците за лекарства, користејќи ги зборовите од ризницата ), а потоа одговори ги првите пет прашања во работната тетратка на страна 25.

НАСТАВНИ СОДРЖИНИ ПО **ОПШТЕСТВО**

**14.04. ВТОРНИК**

Денес на часот по општество потруди се да нацрташ и напишеш за комуналните дејности во општината;

Потсети се на планчето од претходниот час;

**Комунални дејности во општината**

Општината се грижи за сметот:

Служба за комунални дејности

**16.04. ЧЕТВРТОК**

На денешниот час во својата тетратка по општество напиши неколку реченици на тема:

,,УБАВАТА И ЧИСТА СРЕДИНА Е ДОЛЖНОСТ И ОБВРСКА НА СИТЕ НАС!,,

НАСТАВНИ СОДРЖИНИ ПО **МУЗИЧКО ОБРАЗОВАНИЕ**

**13.04. ПОНЕДЕЛНИК**

За денешниот час по музичко образование отвори го учебникот на страна 59: ,,Народно творештво,,

* Сето она што го создал народот и што претставува негово традиционално обележје се вика народно творештво. Луѓето отсекогаш твореле, за да ги искажат своите желби, потреби и верувања;

**16.04. ЧЕТВРТОК**

На денешниот час потруди се да дојдеш до информации како луѓето во минатото се подготвувале за Велигден ( народна носија, обичаи, народни песни...);

Доколку твоите родители или твоите баби и дедовци се во можност, нека го споделат со тебе своето знаење/сеќавање.

НАСТАВНИ СОДРЖИНИ ПО **ФИЗИЧКО И ЗДРАВСТВЕНО ОБРАЗОВАНИЕ**

**Биди активен секој ден!**

Вежбај ги комплекс вежбите за обликување на телото ( глава, врат, рамен појас, раце, половина, нозе и скочни зглобови ).

НАСТАВНИ СОДРЖИНИ ПО **ТВОРЕШТВО**

**15.04. СРЕДА**

Денес на часот творештво имаш за задача да изработиш ,,Петле,, - украс за Велигден! 

**ЧЕСТИТ ВЕЛИГДЕН!**

**ХРИСТОС ВОСКРЕСНА!**

